google/wiki40b huggingface dataset:
Juozas Jundulas

Juozas Jundulas (g. 1946 m. balandžio 8 d. Jodinai, Plungės valsčius) – Lietuvos agronomas, biomedicinos mokslų daktaras.

Biografija

1970 m. baigė Lietuvos žemės ūkio akademiją. 1975 m. žemės ūkio mokslų kandidatas. Nuo 1973 m. dirba Žemdirbystės institute.

Mokslinė veikla

Mokslinio darbo sritis – bulvių selekcija. Su kitais selekcininkais sukūrė bulvių veisles „Nida“, „Aistės“ 1987 m., „Mirta“ 1992 m., „Venta“ 1994 m., „Vaiva“ 2000 m., „Goda“ 2001 m. Paskelbė mokslinių straipsnių.
Abraomas Kisinas

Biografija

1927 m. baigė Lietuvos universiteto Matematikos-gamtos fakultetą. 1935 m. gamtos mokslų daktaras. Nuo 1918 m. dirbo pedagoginį darbą Panevėžyje, vėliau Kaune. Vokiečių nacių okupacijos metais uždarytas į Kauno getą, 1944 m. išvežtas į Dachau koncentracijos stovyklą.
Paskelbė mokslinių straipsnių apie Lietuvos pajūrio augalų asociacijas ir asociacijų kompleksus (Matematikos–gamtos fakulteto darbai t. 11 1936 m.).
Reinhard Heydrich

Reinhardas Heidrichas (Reinhard Tristan Eugen Heydrich; 1904 m. kovo 7 d. Halėje – 1942 m. birželio 4 d., Prahoje) – aukštas Nacistinės Vokietijos pareigūnas ir vienas iš pagrindinių Holokausto sumanytojų ir kaltininkų. Antrojo pasaulinio karo metu Reinhardas Heydrichas turėjo SS obergrupenfiurerio ir policijos generolo laipsnį, buvo Vyriausiosios Reicho saugumo valdybos (Reichssicherheitshauptamt, RSHA), kuriai priklausė gestapas ir kripo, vadas.
1931 m. Heinrichas Himleris jį pakvietė vadovauti nacių partijos kontržvalgybai. Reinhardas Heidrichas nuo 1932 m. vadovavo naujai įsteigtai nacių partijos žvalgybos agentūrai Sicherheitsdienst (SD).
1939 m. rugsėjo 27 d. Himlerio įsakymu įsteigta Vyriausioji reicho saugumo valdyba. RSHA viršininku buvo paskirtas R. Heidrichas. Jis buvo Sicherheitspolizei (saugumo policijos, kurios dalis buvo gestapas) ir saugumo tarnybos (Sicherheitsdient, SD) vadu. RSHA buvo ypač svarbi Trečiojo Reicho represinių organų hierarchijoje. RSHA suvienijo valstybinę (gestapas) ir partinę (saugumo tarnyba) saugumo tarnybas. RSHA sudarė septynios valdybos. Saugumo policijai priklausė IV (gestapas) ir V (kriminalinė policija) valdybos. Saugumo tarnybai (SD) priklausė III (vidaus) ir VI (užsienio) valdybos. Visos RSHA valdybos aktyviai organizavo nacistinį terorą, tačiau už visas labiausiai IV valdyba, gestapas, kuris duodavo nurodymus persekioti reicho ir nacistų partijos priešus: komunistus, socialdemokratus, pasipriešinimo judėjimo dalyvius, žydus ir kitus numatytus sunaikinti asmenis bei organizacijas.
1941 m. gegužės pabaigoje Heidrichas ir vermachto generolas kvartirmeisteris Eduardas Vagneris pasirašė susitarimą, pagal kurį SD operatyvinės grupės (Einsatzgruppen) turėjo teisę veikti ne tik Vermachto užnugaryje, bet ir tiesiogiai už fronto linijos. Užtat jos galėjo žudyti nespėjusius pasitraukti žydus ir komunistus.
1941 m. birželio 17 d., kaip tvirtina Karl Jager ir Walter Blume, grupei maždaug 50 SS karininkų Berlyne paskelbė, kad kilus karui su Rusija, teks sušaudyti visus žydus. Tačiau karui prasidėjus, 1941 m. liepos 2 d. raštu SS ir policijos vadams nurodė sušaudyti tiktai tuos žydus, kurie buvo komunistų partijos ar sovietų valstybės pareigūnai. 1941 liepos 31 d. Hermanas Geringas pasirašė įgaliojantį Reinhardą Heydrichą visoje Vokietijos įtakoje esančioje Europoje "galutinai išspręsti" žydų klausimą. 
1942 m. sausio mėnesį Heidrichas pirmininkavo Vanzės konferencijai, kurioje buvo išryškinti sumanymai „Žydų klausimo galutiniam sprendimui“ – žydų išžudymui bei iškraustymui iš Vokietijos okupuotų žemių.
1941 m. spalio 2 d. kalbėdamas apie Rytų Europos kolonizavimą ir germanizavimą, Heidrichas teigė, kad vokiečiai apgyvendins Baltijos šalis. Jo nuomone, estai už lietuvius vertingesni rasės atžvilgiu. Pastarieji mažiausiai tinkami germanizuoti.
Reinhardas Heidrichas mirė 1942 m. birželio 4 d. Prahoje, ligoninėje, nuo žaizdų po čekų 1942 m. gegužės 27 d. surengto pasikėsinimo.
Adolfas Hitleris jį vadino žmogumi geležine širdimi.
Jalovas (Augustavo apskritis)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Biologinis ginklas

Biologinis ginklas – masinio naikinimo ginklų rūšis. Jis apima ligas sukeliančius organizmus bei bakterijas, virusus, toksinus, aptinkamus gamtoje ar jų genetinėmis priemonėmis modifikuotus analogus, įgijusius didesnę biologinio poveikio galią. Biologinis teroras, naudojant biologinius ginklus yra ir ekstremistinių organizacijų, kai kurių specialiųjų tarnybų arsenale.
Margos kalnas

Aplinkiniai piliakalniai

Muldeniekų piliakalnis 15 kmGribtainių piliakalnis 10 kmKnavų piliakalnis 7 kmStrobukų piliakalnis 19 kmAlksnių piliakalnis 5 kmŽiobų piliakalnis 38 kmStupelių piliakalnis 400 mSidabrinės piliakalnis 8 km
Vytautas Tilvikas

Vytautas Tilvikas (1924 m. balandžio 28 d. Pakražančio miestelyje, Kelmės r.), muzikos mokytojas ir chorvedys.

Biografija

Tėvas Antanas Tilvikas (1890–1965) buvo vargonininkas ir chorvedys. Jis vargonuoti mokėsi pas J. Žilevičių ir įvairiuose kursuose. Pirmojo pasaulinio karo metais tarnavo carinėje kariuomenėje ir grojo pučiamųjų orkestre. Grįžęs iš karo, kurį laiką vargonininkavo Pakražantyje, o nuo 1925 iki mirties – Stulgių parapijoje (Kelmės r.), buvo pašto agentūros vedėjas. 1930–1940 Skaudvilės, Kražių, Kaltinėnų, Nemakščių, Girdiškės ir Stulgių vargonininkai organizuodavo parapijų chorų varžybas, kuriose pirmaudavo A. Tilviko vadovaujamas Stulgių parapijos choras. Jis buvo atrinktas į 1936 dainų šventę Kaune. Pirmaisiais pokario metais A. Tilvikas buvo Skaudvilės rajono chorų vyr. konsultantas.
Pirmąsias muzikos žinias Vytautas gavo iš tėvo. 1935–1942 mokėsi Kelmės gimnazijoje, vėliau keletą metų neakivaizdiniu būdu Šiaulių mokytojų institute studijavo fiziką – matematiką, o 1959 neakivaizdiniu būdu baigė Vilniaus J. Tallat-Kelpšos muzikos mokyklą (J. Narvido choro dirigavimo klasę). 1943 pradėjo mokytojauti Stulgių pradžios mokykloje, o pokario metais daugiau kaip tris dešimtmečius dirbo Stulgių aštuonmetėje mokykloje. Dėstė muziką ir matematiką, vadovavo vaikų chorams, kuriuos parengdavo rajoninėms ir respublikinėms dainų šventėms. 1949 suorganizavo Stulgių apylinkės mišrųjį chorą (50 dalyvių) ir parengė 1950 respublikinei dainų šventei. Choras, gerai pasirodęs 1952 Klaipėdos srities meno mėgėjų apžiūroje, buvo atrinktas kandidatu koncertams Maskvoje. Prisijungus tuometinio Skaudvilės rajono šokėjams ir muzikantams, sudarytas dainų ir šokių ansamblis (130 dalyvių), kuris koncertavo Vilniuje, Kaune, Šiauliuose, Klaipėdoje ir daugelyje miestelių bei kaimų. Tarprajoninėse Joninių varžybose Rambyne, respublikinių dainų švenčių bei festivalių konkursuose ansamblis pelnė prizinių vietų. Mokytojas buvo suorganizavęs ir pučiamųjų orkestrą, kuris taip pat dalyvavo daugelyje kultūros renginių.
V. Tilvikas dirigavo Skaudvilės, Tauragės ir Kelmės rajonų dainų šventėse. 1969 jam suteiktas nusipelniusio mokytojo vardas. Sūnus Ramūnas Tilvikas – žinomas chorų dirigentas.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Bajazitas II

Valdymas

1481 m. pradėjęs valdyti Bajazitas II turėjo suvaldyti gyventojų nepasitenkinimą Mechmedo II fiskaline politika ir pilietinėse kovose įveikti maištaujantį brolį Čemą. Nugalėtas Čemas prisiglaudė pas hospitaljerus Rode, vėliau buvo perkeltas į Prancūziją ir 1489 m. perduotas popiežiui. Nuo 1483 m. Bajazitas II mokėjo duoklę hospitaljerams ir vėliau popiežiui, kad šie išlaikytų Čemą pas save. Tai vertė jį laikytis taikingos politikos su Vakarų krikščionimis. Jis patvirtino dar 1479 m. sudarytą taikos sutartį su Venecija, 1482 m. sudarė taiką su Vengrijos karaliumi Motiejumi Korvinu. 1483 m. Osmanai užvaldė visą Hercegoviną. 1492 m. Bajazitas II parėmė maurus prieš ispanus, priėmė 300 000 žydų, ištremtų iš Ispanijos. 1494 m. į Italiją įsiveržus prancūzų pajėgoms ir 1495 m. sausį jiems užėmus Romą, Čemas perėjo prancūzų karaliaus Karolio VIII valdžion. Pastarasis tuo pasinaudodamas paskelbė kryžiaus žygį prieš prieš Osmanus, tačiau jau kitą mėnesį Čemui mirus iš to nieko neišėjo.
Nors ir buvo laikomas taikiu sultonu, kuris rūpinosi krašto puošimu ir augimu, tačiau beveik per visą jo valdymą Turkija nepaliaujamai kariavo. 1492 m. užkariavo Albaniją. Čemo mirtis leido Bajazitui II pradėti karus. 1498 m. turkai surengė žygį į Lenkiją, 1499 m. pradėjo karus su Venecija. Prieš šį karą jis reikšmingai sustiprino Osmanų karinį jūrų laivyną, kas prisidėjo prie karo sėkmės. 1500–1503 m. iš Venecijos atplėšė keletą miestų Peloponese ir Adrijos jūros pakrantėje. Po 1503 m. taikos su Venecija Bajazitas II daugiausiai dėmesio skyrė rytinėms sienoms apsaugoti nuo Sefevidų Persijos. Konkuravo su Egipto ir Sirijos mameliukais. 
1511 m. rytinėje Anatolijoje kilo Sefevidų Ismailio I religinės propagandos iššauktas sukilimas prieš Osmanus. Tuo pat metu prieš jį sukilo sūnus Selimas, kuris surengė žygį su Krymo chano pagalba, bet buvo sumuštas Bajazito II pajėgų Balkanuose. Po to numalšinus sukilimą rytinėje Anatolijoje tam vadovavęs sūnus Achmedas sukėlė maištą prieš jį, bet nerado paramos tarp janyčarų Konstantinopolyje. Achmedo valdžia įsitvirtino didesnėje Anatolijos dalyje ir Bajazitas II, bijodamas, kad Achmedas pasikvies į pagalbą Ismailį I ir spaudžiamas janyčarų 1512 m. balandį atsisakė sosto sūnaus Selimo, iškviesto iš Krymo, naudai. Bajazitas II mirė sekantį mėnesį, gegužės 26 d. Jis buvo uolus musulmonas, liepė nuimti rūmuose Mechmedo II įsigytus italų dailininkų darbus. Daug pajamų skyrė mečečių, ligoninių, medresių, tiltų statyboms. Rėmė teisininkus, mokslininkus ir poetus.
Mpembos efektas

Apibrėžimas

Šis reiškinys, kuomet suprantamas kaip "karštas vanduo užšąla greičiau nei šaltas", yra sunkiai atkartojamas arba patvirtinamas, nes šis teiginys yra neaiškiai apibrėžtas . Monwhea Jengas siūlo tikslesnę formuluotę:
Egzistuoja pradinių parametrų rinkinys ir temperatūrų porą, pavyzdžiui, duotos dvi vandens talpos identiškų parametrų, ir skiriasi tik pradinės talpose esančio vandens temperatūros, šaldant šiltesnis vanduo užšals anksčiau. 
Tačiau net ir su šio apibrėžimu neaišku, ar "užšala" reiškia momentą, kuomet ant vandens paviršiaus formuojasi matomas ledo sluoksnis; momentą, kuomet visas vandens tūris tampa kietu ledo luitu; arba kuomet vanduo pasiekia 0 °C (32 °F).  Vanduo gali būti 0 °C (32 °F) temperatūros, bet nebūti ledu; po to kai pakankamai šilumos buvo atiduota siekiant 0 °C (32 °F) temperatūros, papildomas kiekis šilumos turi būti pašalintas kol vanduo pasieks kietą būseną (ledą), todėl vanduo gali būti skystos arba kietos būsenos esant 0 °C (32 °F) temperatūrai.
Pasitelkiant prieš tai pateiktą apibrėžimą galima lengvai atlikti efekto stebėjimą: pavyzdžiui, jei aukštesnė temperatūra išlydo apledėjimą ant aušinimo paviršiaus ir taip padidinant šilumos apykaitą tarp aušinimo paviršiaus ir vandens talpos  kita vertus, gali būti daug sąlygų, dėl kurių efektas gali neįvykti.
Henrikas Banys

Henrikas Banys (1927 m. birželio 26 d. Šiluva – 1986 m. rugpjūčio 17 d. Vilnius) – Lietuvos baleto artistas.

Biografija

Baigė Raseinių vidurinę mokyklą. Šokio mokėsi Šiauliuose, Kaune.
1945–1971 m. Lietuvos OBT solistas, 1971–1986 m. pedagogas repetitorius. 1978–1980 m. Bagdado teatro ir choreografijos mokyklos repetitorius. Gastroliavo Bulgarijoje, Lenkijoje, Belgijoje, Indijoje, Prancūzijoje.
Budinai

Budinai – senovės Europos tauta, minima Herodoto, gyvenusi Dono aukštupio regione. Pasak istoriko, tauta buvusi gausi ir didelė, o jos žmonės – mėlynakiai ir rudaplaukiai. Jų žemėje buvusi medinė tvirtovė Gelonas (graikų gelonų kolonija, nes Herodotas mini, kad ten buvę graikų dievų šventyklų, švęstos bakchanalijos). Rašoma, kad buvę klajokliai, mitę kankorėžiais, tarp miškų telkšančiame ežere gaudę ūdras, bebrus bei dar kažkokius autoriui nežinomus žvėris. VI a. pr. m. e. su skitais dalyvavo kare prieš persus. Vėliau budinus mini ir Ptolemėjus.
Budinai buvo siejami su Juchnovo kultūra, kuri siejama su baltais arba slavais.
Galinių piliakalnis

Piliakalnis

Piliakalnis įrengtas atskiroje kalvoje, juosiamoje šlapių pievų. Aikštelė apvali, 20 m skersmens, apjuosta pylimu, kuris geriausiai išlikęs šiaurinėje pusėje, kur yra 16 m ilgio, iki 1,5 m aukščio, 16 m pločio. Šlaitai vidutinio statumo, 8-9 m aukščio. Piliakalnis apardytas arimų, apaugęs eglėmis ir krūmais.
Pietrytinėje piliakalnio papėdėje 1 ha plote yra papėdės gyvenvietė, kurioje rasta grublėtos keramikos. Tokia pati keramika buvo rasta ir Papilių piliakalnyje (Paklibakių gyvenvietėje), yra manoma, jog pastaroji gyvenvietė, buvo vienalaikė su netoliese esančiu kapinynu.

Aplinkiniai piliakalniai

Paspąsčio piliakalnis 14 km
Piltinės piliakalnis 11 kmKalniškių piliakalnis (Šaukėnai) 22 km
Kalniškių piliakalnis (Vaiguva) 5 kmBurbaičių piliakalnis 19 km
Puikiškės piliakalnis 17 kmGardiškės piliakalnis 17 km
Medvėgalis 22 kmPapušinio piliakalnis 22 km
Pagryžuvio piliakalnis 27 kmPlūsčių piliakalnis 8 km
Šilgalio piliakalnis 9,5 kmPapilių piliakalnis 4 km
Pabalčių piliakalnis 13 kmGaučiškės piliakalnis 17 km
Bulavėnų piliakalnis 24 km
Norvegijos aukščiausioji futbolo lyga

Istorija

Vieninga aukščiausioji lyga suformuota 1961 metais, nuo 1963 m. perėjo prie sezono pavasaris–ruduo, kuris būdingas Šiaurės šalims.
Ċ

Ċ ir ċ – trečioji maltiečių abėcėlės raidė; „C“ raidės pagrindo rašmuo su diakritiniu ženklu tašku. Maltiečių kalboje raidės pavadinimas yra ċe.
Reiškia garsą: [tʃ]. Į maltiečių kalboje jis tariamas kaip lietuvių raidė Č, lenkų Cz, anglų Ch.
Suk Ahrasas

Istorija

Senovėje miestas buvo žinomas kaip Thagaste. III a. čia gimė šventasis Augustinas. XIX a. okupavo prancūzai. 1985 m. tapo vilajos centru.
Celtic FC

Istorija

Klubas įkurtas 1888 m. 1967 m. Celtic iškovojo Čempionų taurę, tapdami pirmuoju ne Pietų Europos klubu, iškovojusiu taurę, iki tol taurę buvo laimėję tik Italijos, Ispanijos ir Portugalijos klubai. Celtic taip pat tapo vieninteliu Europos čempionu, kuriame nežaidė nė vienas užsienietis. 1970 m. Celtic vėl pateko į Čempionų taurės finalą, kur po pratęsimo pralaimėjo Feyenoord. 2003 m. klubo komanda pateko į UEFA taurės finalą, kur po pratęsimo pralaimėjo FC Porto.
Burikos pusiasalis

Burikos pusiasalis (isp. Península de Burica) – pusiasalis Centrinėje Amerikoje, Kosta Rikos ir Panamos teritorijose. Išsikiša į Ramųjį vandenyną, rytuose apriboja Čiriki įlanką. Pietuose užsibaigia Burikos kyšuliu. Pusiasalis yra toliausiai į pietus nutolusi žemyninė Kosta Rikos vieta.
Verčiamasi daugiausia žvejyba. Pagrindinis miestas – Puerto Armueljesas (Panama).
Tytuvėnai

Gamta ir geografija

Miesto pietinėje dalyje telkšo Bridvaišis, netoliese ir Gilius. Stūkso Tytuvėnų piliakalnis. Už miesto yra gel. stoties gyvenvietė. Apylinkėse įkurtas Tytuvėnų regioninis parkas.

Pavadinimo kilmė

Anksčiau gyvenvietė vadinosi Tytavėnai , bet nuo XIX a. vidurio iki XX a. vidurio palaipsniui įsigalėjo dabartinis vardas. Vietovardis kilęs nuo upės Tytuvos (anksčiau vadinosi Tytava), pridedant priesagą -ėnai.

Susisiekimas

Svarbiausi keliai  157  Kelmė–Tytuvėnai  ir  148  Raseiniai–Tytuvėnai–Radviliškis .

Sportas

Tytuvėnuose įsikūręs futbolo klubas Tytuvėnų FK "Viltis".
Petras Žilionis (1907)

Biografija

Baigė Marijampolės gimnaziją. 1925–1930 m. studijavo teisę Vytauto Didžiojo universitete. 1930–1932 m. būdamas Užsienio reikalų ministerijos stipendininku studijavo politinius mokslus ir tarptautinę teisę Paryžiaus Laisvojoje politinių mokslų mokykloje (pranc. École libre des sciences politiques). 1933 m. paskirtas pirmuoju pasiuntinybės sekretoriumi Rygoje, 1935 m. perkeltas į Stokholmą. 1936 m. atšauktas į Užsienio reikalų ministerijos centrą. 1938 m. pakeltas į pasiuntinybės patarėjus ir paskirtas Bendrojo bei Vakarų skyriaus vedėju. 1938–1939 m. dėstė diplomatinę istoriją Aukštuosiuose karininkų kursuose. 1936–1940 m. bendradarbiavo „Teisės“ redakcijoje.
1944 m. nuo artėjančios okupacijos pasitraukė į Vokietiją, 1945–1951 m. dirbo Vokietijos prancūzų okupacinio sektoriaus Spaudos ir švietimo skyriaus sekretoriato vedėju Konstancoje. Konstancoje suorganizavo Lietuvių bendruomenės skyrių ir jam vadovavo iki 1950 m. 1946–1949 m. taip pat buvo LRK įgaliotiniu.
1951 m. atvyko į JAV. Studijavo Kolumbijos universitete Niujorke, gavo magistro laipsnį. Nuo 1955 m. dirbo bibliotekininku Fordhamo universitete, 1963 m. jame gavo slavistikos magistro laipsnį.
Iš prancūzų kalbos išvertė H. Fauconier „Maleziją“ ir kartu su kitais 1932 m. A. Esmeino „Konstitucinės teisės principus“.
FK Proleter Novi Sad

Istorija

Klubo ištakos siekia 1951 m.
Pennyroyal Tea

Video klipas

Režisieriui Anton Corbijn buvo pasiūlyta dirbti su „Pennyroyal Tea“ klipu. Jis atsisakė ir pareiškė, kad negalės sukurti nieko geresnio, kaip Heart-Shaped Box klipas. Jeffery Plansker tada tapo nauju režisieriumi. Deja, dėl Kurt Cobain mirties, klipas niekada nebuvo išleistas. Tai būtų buvęs antrasis video klipas iš In Utero albumo, nes MTV atsisakė rodyti Rape Me, o protestuodami dėl to, Nirvana atsisakė sukurti All Apologies klipą, nors daina ir buvo didelis hitas.
Viduklės valsčius

Viduklės valsčius buvo Žemaitijoje. Centras – Viduklė.
Kūjėnai

Istorija

Kūjėnai (Knien), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.
XIX a. buvo Kūjėnų palivarkas – pradžioje Zabielų, vėliau Černevskių valda. XX a. pr. prie Kūjėnų Černevskių dvaro žemių atsirado okolica, kur žemes valdė Dijokevičiai, Paškevičiai, Paulavičiai, Rimkevičiai, Skačkauskai, Leparskiai, Polikevičiai.
Aklas pasimatymas

Turinys

Valteris Deivisas visiškai neturi laiko asmeniniam gyvenimui, todėl kai jo viršininkas liepia į kviestinę vakarienę ateiti su antrąja puse, jam padėti nusprendžia brolis Tedas, supažindindamas su savo žmonos seserimi Nadią. Valteris netrunka pamesti dėl jos galvą ir užmiršta svarbiausių brolio priesaką – neleisti Nadiai gerti alkoholio, nes tuomet ji tampa nevaldoma...
Virginija Krivickienė

Biografija

1970 m. baigė Plungės 3-ąją vidurinę mokyklą, 1975 m. Vilniaus universiteto Istorijos fakultete – žurnalistikos specialybę.
1975–2005 m. Vilniaus universiteto Žurnalistikos katedros dėstytoja. Skaito radijo žurnalistikos speckursą: radijo žurnalistikos istoriją, žanrus ir kt. 1995–1997 m. Lietuvos žurnalistikos centro programų koordinatorė. 1997–2005 m. – žurnalo „Mano ūkis“ priedo „Ekonomika“ redaktorė, o nuo 2005 m. – Lietuvos Respublikos žemės ūkio ministerijos Visuomenės informavimo skyriaus vyriausioji specialistė.
Bendradarbiavo Lietuvos radijo laidose „Radijas šeimai“, Sveikata, programose vaikams ir moksleiviams. Nuo 1995 m. per Lietuvos radijo 2-ąją programą pradėjo naują tiesioginę psichologinių pašnekesių laidą „Pašnekesiai apie tave ir kitus“. Paskelbė publikacijų Lietuvos radijo istorijos klausimais.  Žurnalistikos enciklopedijos straipsnių autorė.
Balıkesirspor

Istorija

Klubas įkurtas 1966 m. žaisdavo žemesniuose šalies divizionuose. Buvo patekęs į elitą.
Bei Sitis

Istorija

Teritorijoje apsigyventa 1837 m. Pats Bei Sičio miestas įkurtas 1865 m. Šiuo laikotarpiu dėka daug naujų darbo vietų sukūrusių medienos apdirbimo ir laivų statybos pramonės sričių miestas sparčiai plėtėsi, augo gyventojų skaičius.
Monte Realio aviacijos bazė

Istorija

1958 m. buvo suformuotas 51-oji eskadrilė – pirmoji iš dviejų F-86 Sabre naikintuvų eskadrilių, sudariusių 501-ąją operatyvinę grupę. 501-oji operatyvinė grupė buvo antroji naikintuvų grupė Portugalijos oro pajėgose. Ji buvo suformuota 2-ojoje aviacijos bazėje, o paskui perkeltą į 5-ąją bazę Mont Realyje, kai ši buvo pabaigta. Operatyvinės grupės pilotai sudarė dvi eskadriles – 51-ąją Falcões („Sakalai“) ir 52-ąją Galos („Gaidžiai“). Abi eskadrilės kartu turėjo beveik 50 naikintuvų 50 F-86F.
1959 m. spalio 4 d. Portugalijos prezidentas admirolas Américo Tomás oficialiai atidarė 5-ąją oro bazę. Bazės paskirtis buvo garantuoti joje besibazuojančių oro pajėgų dalinių kovinę parengtį. Joje bazavosi kelios eskadrilės, ginkluotos naikintuvais F-86 Sabre, Fiat G.91, T-33 Shooting Star, T-38 Talon ir A-7 Corsair II.
1981 m. gruodžio 24 d. į 5-ąją aviabazę atvyko pirmi 9 šturmo lėktuvai A-7P Corsair II. Vėliau jų skaičius padidėjo iki 20, šiomis mašinomis buvo apginkluota 301-oji šturmo eskadrilė, kuri perėmė 51-osios eskadrilės Falcões tradicijas.
1984 m. birželio 28 d. NATO formaliai pripažino Monte Realio aerodromą NATO infrastruktūros dalimi, kurią numatyta aprūpinti 2 šturmo eskadrilėmis ir vėliau viena perėmimo naikintuvų eskadrile.
Per 25-ąsias Monte Realio aviacijos bazės atidarymo metines 1984 m. spalio 4 d. buvo oficialiai sudaryta 304-oji šturmo eskadrilė, tapusi antrąja eskadrile su A-7P lėktuvais. Ši eskadrilė perėmė 93-iosios eskadrilės Magníficos („Didingieji“), išformuotos 1973 m. Luandos aviacijos bazėje (9-oji aviacijos bazė), tradicijas, simbolius ir istoriją.
1993 m. spalio 4 d. buvo suformuota 201-oji eskadrilė, apginkluota naikintuvais F-16. Ji užsiėmė oro gynyba ir perėmė eskadrilės Falcões („Sakalai“) tradicijas ir simbolius.
2005 m. spalio 25 d. 301-oji eskadrilė buvo perkelta iš 11-osios aviacijos bazės (Beža) į 5-ąją aviacijos bazę. 301-oji eskadrilė gavo pirmąjį Portugalijos oro pajėgų F-16AM. 301-oji eskadrilė perėmė Jaguares („Jaguarai“) simbolius ir tradicijas.
FK Vakarų žemaičiai

Istorija

Iširo 1999 metais, pasitraukdamas iš antrosios pagal pajėgumą Lietuvos lygos. 1998 m. rudenį turėjo dukterinę komandą FK Mažeikiai, kuri 1999 m. pavasarį susigrąžino atskiro klubo statusą.
Sentešas

Istorija

Miesto apylinkėse aptiktas didelis skitų kapinynas. Istoriniuose šaltiniuose Sentešas minimas nuo 1332 m. Miesto teisės suteiktos 1730 m.
Richard E. Byrd

Biografija

1912 m. baigęs studijas JAV karinėje jūrų akademijoje pradėjo tarnauti Karo laivyne. R. Berdas vadovavo keturioms didelėms antarktinėms ekspedicijoms 1928–1930, 1933–1935, 1939–1941 ir 1946–1947 m., kurių metu buvo atrastos ir tiriamos didelės teritorijos Antarktidoje. 1929 m. žemyno pakrantėje įkūrė bazę Little America. Berdas suteikė pavadinimus eilei objektų Antarktidoje, pvz. Merės Berd žemė.
R. Berdas nuo 1926 m. iki 1996 m. buvo laikomas pirmuoju lakūnu, praskridusiu virš Šiaurės ašigalio.
Vėliau jis tapo JAV laivyno kontradmirolu. Berdo vardu pavadinta amerikiečių antarktinė Berdo stotis, Nacionalinis poliarinių tyrimų centras. 1926 m. gruodžio 21 d. už skrydį virš Šiaurės ašigalio R. Berdas buvo apdovanotas Garbės medaliu.
Eduardas Rozentalis

Biografija

Treneris Isakas Vistaneckis.
1984, 1985, 1987 m. laimėjo TSRS jaunų meistrų (iki 26 m.) turnyrus. 1990 m. pirmą kartą dalyvavo tarptautiniame turnyre (Ženevoje) ir užėmė pirmą vietą. 1981 ir 2002 m. jis tapo Lietuvos šachmatų čempionu. Atstovavo Lietuvai devyniose šachmatų olimpiadose (1992-1998, 2002-2010 m.), jose sužaidė 92 partijas (+27 =45 -20).
2003 m. spalio mėnesį turėjo aukščiausią Elo reitingą (2633) tarp visų laikų Lietuvos šachmatininkų.
2014 m. Lietuvos senjorų (virš 50 metų) komandos sudėtyje tapo Pasaulio senjorų komandų šachmatų čempionu.
2015 m. Pasaulio senjorų čempionate, amžiaus grupėje +50, iškovojo sidabro medalį.
2017 m. iškovojo bronzos medalį Makabi žaidynėse.
Sakrariumas

Sakrariumas – specialus įrenginys, kuriuo krikšto ar šventinimo vanduo nuteka iš krikštyklų, baptisteriumo į kurią nors vietą – saugyklą.
Sakrariumas taip pat gali būti uždaras rezervuaras, kuriame kaupiamas liturginių apeigų metu panaudotas vanduo (po krikšto, nuprausus ligonį), purifikacijos vanduo, netyčia išlietas konsekruotas vynas. Sakrariumas įrengiamas grindyse už altoriaus arba netoli jo, greta krikštijimo akmens. Vandenį sakrariumas nukreipia ne į kanalizaciją, bet po arba šalia bažnyčios, kur jis taip pat, kaip ir lietaus vanduo, susigeria į žemę.